Finsk spets er en allsidig brukshund og en ypperlig familiehund. Som jakthund er den å regne som treskjeller. Den brukes i dag først og fremst til jakt på skogsfugl, men den har også utmerkede egenskaper for å jakte storvilt, for eksempel elg, hjort og brunbjørn. I tillegg kan den med fordel brukes til en rekke former for hundesport. Rasen er også en habil vakthund og varsler lett, og en spennende utstillingshund.